
A nyilvános hatalom, melylyel egy hivatali testület fel- 
ruháztalak, szükségszerüleg feltételezi ezen testület és tagjai 
alárendelését egy felügyeletnek, melynek feladata őrködni a 
kötelességek pontos megtartására, melyet ez intézmény szab- 
ványai előírnak, és melynek tárgya elnyomni minden rend- 
ellenességet, minden megsértését ugyancsak a kötelességeknek. 

E felügyeletnek annál tevékenyebbnek, annál szigorúbb- 
nak kell lenni, mennél fontosabbak a functiók, melyet a testü- 
let gyakorol és minél több erélyt és vigyázatot kivannak azok 
meg. Ilyen hivatás kétségtelenül a bírói. 

E hivatásról Francziaország egy nagy bírája (D'Aguesseau) 
így szól : hogy ha «első kötelessége az igazságot szolgáltatni, 
a második, fentartani méltóságát, önmagát megbecsülni és 
tisztelni hivatása szentségét. Becsületére miként erényére fél- 
tékeny lévén, jó hírneve már nem az ő kizárólagos sajátja, az 
igazság tulajdonának tekinti azt, melyet dicsőségének szentel. 
Elárulná érdekeit, ha nem vigyázna reá, mert oly érzékeny az, 
hogy elegendő gyakran egyetlen biró gyanús volta az egész 
testület hírnevének sárba vonására ». 

Hogy azonban a méltóság, melylyel e testület körülvétetik, 
a becsülés, melyet tagjai tisztességök, szigorú részrehajlatlansá- 
gok, erkölcsük tisztasága, magatartásuk, egész életök kifogás- 
talansága folytán nyernek, ne compromittáltathassék egyesek 
visszaélései, hanyagsága, kötelességmulasztása által, fegyelmi 
törvényre van szükség. E szempontból örömmel üdvözölheti, 
legfőkép a bíróság a legszigorúbb fegyelmi szabványokat, 
ámde — már itt is jelezzük, — mindig csak akkor, ha az elő- 
föltételek meg vannak adva, hogy egy erős, képzett, független 
bíróság szolgálati kötelességének pontos megtartását biztosítsák. 

De a mint igaz, hogy a legszigorúbb büntető törvény sem aka- 
dályozhatja meg, hogy bűntettek nagy számban el ne kö vett es- 
senek, és hogy e század elején Angliában a halálbüntetés sem 
volt képes a pénzhamisítási bűntetteket csökkenteni, ha az elő- 
föltételek, a nevelés, az erkölcsök hiányzanak, úgy a legszigo- 
rúbb fegyelmi törvény sem képes önmagában megakadályozni, 
hogy visszaélések elő ne forduljanak. 

Mielőtt a törvényjavaslat méltatásába bocsátkoznám, enged- 
tessék meg, hogy a fegyelmi hatalmat és a fegyelmi büntetést 
közelebbről vizsgáljam. 

Kétféle fegyelmi hatalmat lehet megkülönböztetni : az egyik 
az, mely tartalmilag és kiterjedésében az állam által szabá- 
lyozva van ugyan, de mely általa nem gyakoroltatik. Ide tarto- 
zik a szülő, tanító, főnök stb. fegyelmi hatósága. A második az, 
mely oly fontos, hogy azt maga az állam gyakorolja. 

Ezen csoport főhelyét foglalja el a hivatalnokok elleni 
fegyelmi jog. 

Maga a fegyelmi vétség kötelességszegés, mely által az 
állam és hivatalnok közt fennálló szolgálati viszony megsérte- 
tik. Ámde e meghatározás nem felel meg teljesen, mert minden 
hivatali bűntett vagy vétség egyszersmind a szolgálati viszony 
megsértése is. Egy egész iskola, élén HEFTBR-rel, tagadja, hogy 
elvi különbség volna a hivatali és fegyelmi vétség közt, és ez 
iskola követői inkább a büntetés által vélik megkülönbözteten- 
dőnek a fegyelmi vétséget a hivatalitól. 

Halschnbr («Das gemeine deutsche Strafrecht» EL kötet 
1023. 1.) azt mondja: «a fegyelmi vétség megbüntetése tekin- 
tetében a birói mérlegelésnek azon kérdés megoldásánál : váj- 
jon a hivatalnoknak meghatározott magaviselete (Verhalten) 
fegyelmi vétségnek tekintendő-e, tág tér nyitandó*. De szabato- 
san meg nem határozza azt, hogy mi a fegyelmi vétség. Leg- 
helyesebben oldja meg e kérdést List (Holtzendorfs «Rechts- 
lexicon* II. k. 970. 1.). Szerinte a fegyelmi vétség, szolgálati 
kötelesség megszegése, nem szükségkép a közjogrend megsér- 
tése, míg az utóbbi, a hivatali vétség. Ha egy és ugyanazon cse- 
lekmény a közjogrendet és egyszersmind a szolgálati kötelessé- 
get sérti, halmazat áll elő, tehát a sértő két úton büntetendő az 
állam által. 

A mi a fegyelmi büntetést illeti, az írók egy róöze pedagó- 
giai eszköznek tekinti elvi ellentétben a criminalis büntetéssel, 
mely a közjogrend megsértésének kiengesztelése, többi között 
Bindino («Grundriss zur Vorlesung über Strafrecht* 112. L). 
Laband («Staatsrecht» I. k. 447. 1. és k.) a fegyelmi büntetést 
mint kényszereszközt fogja fel, a szolgálati kötelesség teljesí- 
tésére, mely jequivalens a szerződésből származó keresettel — 
a teljesítésre. List szerint — kinek nézete a legmegfelelőbb- 
nek látszik — a fegyelmi büntetés az államérdekek védelme, 
közegei bű és pontos kötelességteljesítése és hivatali állasakhoz 
mért magatartása által. 

Hogy egy törvényjavaslat felett Ítélhessünk, szükséges, 
miszerint körültekintsünk, miként van a fegyelem törvényhozá- 
silag rendezve más országokban, más népnél, mert a mint igaz, 
hogy a történelem a multat tanítja, az idegen népek intézmé- 
nyeinek tanulmányozása a jövőt jelenti. 



I. FEJEZET. 

Ausztria, Bajoromig, Poroszország, Franciaország, Belgium fegyelmi 

törvényei. 

Ausztriában a birói fegyelem az 1868 május 21-iki törvény 
által van szabályozva. Ezen törvény kiterjed a bírákra minden 
fokban és rangban, de nem az ügyészekre. A segédhivatalnokok 
közül pedig csak azokra, a kiket a törvény megnevez : a titká- 
rok, adjunctusok, actuariusok és auscultánsokra. Ezek és a 
birák, ha hivataluk vagy hivatali esküjök által reájuk rótt 
kötelességüket megszegik, rend- vagy fegyelmi büntetéssel ille- 
tendők, a szerint, a mint rendellenességet vagy — tekintettel 
az ismétlésekre, a súlyosító körülményekre és a kötelesség- 
szegés módjára — fegyelmi vétséget követtek el. A birói hiva- 
talnokok kötelességéhez tartozik, hogy magaviseletök által úgy 
a hivatalban, mint azon kívül a tisztelet és bizalomra, melyet 
hivatásuk megkíván, magukat méltatlanoknak ne mutassák. 

A rendbüntetések az intés és feddés (Yerweis), mely utóbbi 
jogerejüség esetén a személyi táblázatba felvétetik és melynek 
kimondása előtt a bírónak igazolására alkalom nyújtandó ; az 

intés ellen jogorvoslat nem lévén engedve. Három évi kifogás- 
talan viselet után a hivatalnok kérheti a feddés törlését az 
elnöktől vagy a fegyelmi bíróságtól, a szerint, hogy ki mon- 
dotta azt ki. 

A felügyeleti jognál fogva rendbüntetésre jogosított a bíró- 
ság főnöke az alárendelt hivatalnokok ellen, a törvényszék 
elnöke járásbirákra, a felső törvényszék elnöke elsőfolyamodású 
törvényszékek elnökei ellen. A bíróság főnöke határozata ellen 
feddés esetén felebbezés engedtetik a legközelebb álló felettes 
hatóság elnökéhez, a legfőbb ítélőszék elnökének feddése ellen 
az igazságügyminiszterhez. 

Fegyelmi büntetések. 

a) Hasonló rangba való áthelyezés a költözködési költség 
megtérítése nélkül ; ezen büntetés súlyosbítható a fizetés kevés- 
bitese által, 3 évnél nem hosszabb időre és a fizetés egy har- 
madánál több nem vonható el. 

b) Bizonytalan időre való nyugalomba helyezés, a szabály- 
szerű nyugdíj kevesbítésével, de az összeg pontos meghatáro- 
zásával, a nyugdíj egy harmadáig terjedhetőleg. 

c) A hivatalvesztés, mely czím és nyugdíjigény vesztését 
vonja maga után. Minden fegyelmi büntetés bevezetendő a sze- 
mélyi táblázatba, és a vétkesség nagysága, a szolgálati vétség 
súlyossága, a kötelességszegésből származó hátrányok szerint 
ítélendő meg, mily fegyelmi büntetés alkalmazandó, és csakis 
az illetékes fegyelmi bíróság által szóbeli tárgyalás után mond- 
ható ki. 

Fegyelmi bíróság. 1. a legfelsőbb bíróság vagy semmítö- 
szék 9 tagból álló tanácsa, az elnök vagy helyettese elnöklete 
alatt, melyet egy évre a 4 póttaggal együtt az elnök állít össze 
és mely az igazságügyminiszternek bejelentendő, illetékes ösz- 
ezes biráira és segédhivatalnokaira, kivéve saját elnökét, a 
felső bíróság elnökei, alelnökei és tanácselnökeire, végül az 
elsőfolyamodású törvényszék elnökeire és alelnökeire. 

2. A felső bíróság 5 tagból álló tanácsa az elnök vagy he- 
lyettese elnöklete alatt, 2 póttaggal együtt akkép szerveztetik, 
mint a legfőbb bíróság, illetékessége kiterjed saját hivatalno- 
kaira. Illetékességi összeütközés esetén a legfőbb bíróság határoz. 

A fegyelmi vizsgálat megindítása a főügyész és a panasz- 
lott hivatalnok kihallgatása mellett, a fegyelmi bíróság határo- 
zata által történhetik, melynek a panaszpontokat szabatosan 
kell megjelölni és mely ellen jogorvoslat nincs. A felső bíróság 
azon határozata ellen, mely a fegyelmi vizsgálat megindí- 
tását el nem rendeli, azonban a főügyész a legfelsőbb 
bíróság és semmitőszék fegyelmi bíróságához felebbezést ad- 
hat be. 

Ha előnyomozás szükségeltetik, bíró küldetik ki a fegyelmi 
tanács által, a ki tanúkat, a panaszlottat kihallgatja és minden 
irányban az ügy felderítése végett kutatásokat eszközöl. A fő- 
ügyész indítványával a fegyelmi bíróság elé vitetik az ügy, a 
mely beszüntetheti azt; ez ellen a főügyésznek felebbezési joga 
van a legfőbb bírósághoz, vagy pedig nem nyilvános szóbeli 
tárgyalásra idézi a bírót, azon esetben, ha előnyomozás nem 
rendeltetett a vizsgálati határozat kapcsán. A panaszlottnak joga 
van 3 bizalmi férfi megidéztetését kérni. A panaszlott védő 
segélyével élhet és nem tartozik megjelenni, ha csak a fegyelmi 
bíróság személyes megjelenését nem kívánja, melyet bármikor 
elrendelhet azon záradékkal, hogy meg nem jelenése esetén 
képviselője sem hallgattatik meg. 

Az ítélethozatalnál csak arra lehet tekintettel a bíróság, a 
mi a szóbeli tárgyaláson előfordult és positiv bizonyítási szabály- 
hoz kötve nincs. Kimondhat rendbüntetést is. A legöbb bíró- 
ság és semmitőszék határozata ellen nincs felebbezés. A leg- 
főbb bíróság és semmitőszék tanácsa elrendelheti a felső bíróság 
által a pótvizsgálat eszközlését vagy más hiány miatt uj tár- 
gyalást; ha hiány nincs, szóbeli tárgyalást rendel. 

Ha a bíró 3 napnál tovább távozik önkényesen hivatalából 
vagy szabadságát 3 napnál tovább terjeszti ki, ha csak kellő 
igazolási okok fenn nem forognak, rendbüntetésen felül hiva- 
tali járulékát ez időre elveszti, mely határozat ellen felebbezés 
van engedve. Ha 14 napon túl terjed elmaradása, fegyelmi 
bíróság határoz. Nem érintetik az igazságügyminiszter joga a 
legfelsőbb felügyeleti jognál fogva, előforduló panaszokat orvo- 
solni, a felső bíróságok azon joga, felügyeleti vagy panasz-uton 
a fenálló törvények értelmében a bírót a költségek és károk 
megtérítésében marasztalni, bíróságok ellen megrovást kimon- 

dani, és a birói hivatalnokokat kötelességeik teljesítésére pénz- 
büntetéssel szorítani. 

A birák áthelyezése akarata ellen más helyre azon esete- 
ken kívül, a midőn a bíróság organisátiójában előállott változás 
folytán vagy birák közti sógorsági viszony keletkezése által 
szükséges, csak fegyelmi bírósági határozat által, a főügyész 
meghallgatása és az illető biró írásbeli előadása mellett akkor 
mondható ki, ha a bírónak helyén való maradása által a jog- 
szolgáltatás károsodnék. Az Oberlandesgericht ebbeli határozata 
ellen felebbezés engedtetik mindkét félnek. 

A biró kényszerű, időleges vagy állandó nyugdíjaztatása 
csak akkor mondható ki, a bírósági orgánisatio esetén kívül, — 
ha testi vagy szellemi betegség folytán, a reábízott kötelességek 
teljesítésére alkalmatlanná válik. 

Bajorországban az 1881-iki márczius 26-iki törvény, csakis 
a bírákat veszi fel rendeletei alatt levőknek. 

Kifejezi a törvény világosan, hogy akkor büntetendő fegyel- 
mileg, ha szolgálati kötelességét vétkesen megsérti. Az ausztriai 
törvény nem mondja ki azt, hogy csak ez esetben büntetendő, 
de az általános jogelvekből önként folyik, mert büntetendő vét- 
ség másként, mint szándékosan vagy vétkesen el sem követ- 
hető. E szakasznál azonban a bajor törvényhozás azért vette 
fel a vétkes szót, mert indítvány tétetett, hogy hanyagság vagv 
könnyelműségből elkövetet kötelességszegések is büntettessenek. 
Felveszi a fegyelmi vétségnek 5 év alatti elévülését. A felügye- 
leti jog megengedi a főnöknek kisebb kötelességszegések miatt 
szóbelileg vagy írásbeli leg intést vagy figyelmeztetést (War- 
nung) intézni, mely ellen felebbezés nincs engedve. Ha az írás- 
beli intés vagy figyelmeztetésnek nincs hatálya vagy ha a szol- 
gálati vétség oly súlyos, hogy ez nem elegendő, fegyelmi 
eljárásnak van helye. 

Fegyelmi büntetések: rosszalás, pénzbüntetés egy havi 
fizetés erejéig, mely cumulatio esetén sem mehet e határon túl. 
áthelyezés, szolgálatbóli elbocsátás, mely czím- és nyugdíjelvesz- 
téssel jár, enyhítő körülmények esetén a nyugdíj egy része élet- 
fogytig vagy egy bizonyos időre meghagyható, úgyszintén a* 
elbocsátott biró gyermeke vagy özvegyének nyugdíjigénye egész- 
ben vagy részben, határozott vagy határozatlan időre. 

A fegyelmi büntetés alkalmazásánál a tett súlyossága 
irányadó. Az elbocsátás kimondandó : ha hivatali kötelességé- 
nek megsértése, vagy erkölcstelen avagy a tiszteletet, melyet 
hivatása megkíván, lerontó cselekménye által oly súlyos szolgá- 
lati vétségben bűnös, hogy a bírói hivatal nyilvánvaló hátránya 
nélkül abban tovább meg nem hagyható. 

Kimondható az elbocsátás következő esetekben: azon biró, 
ki hitelt érdemlőleg tudomást nyervén valamely büntetendő 
cselekmény legközelebb való elkövetéséről, és hivatalánál vagy 
szolgálatánál fogva a cselekmény kivitelének megakadályo- 
zására hivatva van, ha szándékosan meg nem akadályozza azt, 
ha a büntetendő cselekmény feljelentését szándékosan nem tel- 
jesíti és hivatalánál fogva erre kötelezve van, ha szolgálati 
kötelességét szándékosan megsérti, hogy ezzel másnak kárt 
okozzon, vagy magának vagy másnak jogtalan hasznot szerez- 
zen, a mennyiben más eljárás alá nem esik cselekménye, 
továbbá ha szolgálati titkot elárul stb. Úgyszintén ha hivatali 
kötelességét három ízben vétkesen megszegte és ujabban követ 
el fegyelmi vétséget. Ha a biró engedély nélkül hivatalából 
eltávozik, távozási engedélyén túl marad el, vagy áthelyezés 
esetében, idejében el nem foglalja; helyét, és ha az írásbeli intés 
foganat nélkül marad, elveszti a jogos ítlanul töltött időre fize- 
tését. Ezen intézkedés mellett azonban külön fegyelmi büntetés 
is mondható ki ellene. 

Fegyelmi bíróság : a fegyelmi kamara a felső törvényszék- 
nél, mely öt tagból áll, a felső törvényszék elnökének vagy aka- 
dályoztatása esetén a szolgálati idő szerint legidősebb tanács- 
elnök elnöklete alatt; továbbá második fokban a fegyelmi 
törvényszék (Disciplinarhof) 7 tagból áll, a legfőbb itélőszéki 
elnök vagy helyettese elnöklete alatt. 

Hogy kik tartoznak az egyik vagy másik bíróság hatósága 
alá, a törvény nem említi. A fegyelmi bíróság tagjai és póttag- 
jai az elnök ajánlata folytán a király által neveztetnek ki élet- 
fogytiglan. Ezen pontja a törvény nagy vitára adott alkalmat, 
és a képviselőház olykép akarta szabályozni, hogy 3 évre titkos 
szavazás által a plenáris ülésen választassanak, de végül mégis 
az eredeti kormánytervezet lett elfogadva. 

A fegyelmi eljárás megindítása hivatalból és a főügyész 

meghallgatása után rendeltetik el, a főügyésznek nincs indít- 
ványozási joga, de elutasító határozat esetében felebbezési 
joga van. 

Zárt borítékban küldendők panaszlott bíróhoz a fegyelmi 
értesítések. Ha szolgálati áthelyezés vagy elbocsátás forog kér- 
désben, elővizsgálat rendelendő el, melylyel elsőfolyamodású 
törvényszéki biró megbizathatik. A tárgyalás szóbeli, zárt ülésen, 
de a panaszlott indítványára egyes személyek a tárgyaláshoz 
bebocsáthatók. Szolgálati elbocsátás esetén a szavazatok s /e-ad 
része kívántatik meg vagyis a kamaránál Vs-öd rész, a fegyelmi 
bíróságnál 5 A-ed rész. 

Hírlapi idézés nincs engedve. Az ügyész általi felebbezés 
esetében, ha panaszlott nem is felebbezett, panaszlott javára is 
megváltoztatható az ítélet. A fegyelmi törvényszéknél is szóbeli 
az eljárás zárt ülésben. Az engedélyezett időn túl való elmara- 
dás esetében, a szolgálati fizetés elvesztését a fegyelmi kamara 
mondja ki, mely tárgyalás nélkül hozott határozat ellen kifogá- 
sok adhatók be. A kifogásoknak vagy hely adatik vagy fegyelmi 
eljárás indíttatik. 

A biró akarata ellen áthelyezhető, ha hibája nélkül elő- 
állott körülmények folytán hivatali székhelyén tevékenységé- 
ben nemcsak ideiglenesen van zavarva, úgyszintén ha ezen 
körülmények nem hibája nélkül állottak ugyan elő, de a 
fegyelmi vétség elévült. Ez esetben a költözködési költségek is 
megtérítendők. Ha kifogásai folytán az igazságügyminiszter 
eláll czéljától, nincs további eljárásnak helye, különben a főtör- 
vényszék illetőleg legfőbb ítélőszék plenáris zárt ülésben az 
ügyész meghallgatása nélkül dönt, vájjon fenforog-e áthelyezés 
esete. Ez előtt azonban nyomozás történik, és a biró nyilatko- 
zatra szólítandó fel. 

Nyugalomba helyezés a biró akarata ellenére bekövetkezik : 
ha testi baj, vagy ha szellemi vagy testi erejének fogyatkozása 
miatt hivatali kötelességének teljesítésére képtelen, továbbá, ha 
nem csak jelenlegi székhelyén, de bárhol hivatali tevékenysége, 
hibája nélkül előállott körülmények folytán nemcsak ideiglene- 
sen volna megzavarva. Ugyancsak plenáris határozattal dön- 
tendő el, és a nyugalomba helyezendő biró is meghallga- 
tandó. 

Szabályozza továbbá a törvény a kereskedelmi ülnökökre 
is a fegyelmi büntetést, melyet reájuk rosszalás, pénzbüntetés 
és hivatali elbocsátásban mond ki. 

Poroszországban az 1851-iki május 7-iki fegyelmi törvény 
a vétséget úgy határozza meg, mint az ausztriai. 

Ha hivatalvesztéssel járó büntetéssel sújtatott a biró, kü- 
lön fegyelmi eljárásnak nincs ellene helye. Ha 8 hétnél tovább 
marad el engedély nélkül, elveszti hivatalát, a mely ha hivata- 
losan felszól íttat ott, a felszólítástól számított 4 hét alatt áll 
be, mindig fegyelmi eljárás utján, de elveszti az ez időre járó 
fizetését, tiltakozás esetén fegyelmi eljárás utján, a mely akkor 
is megindítandó, ha súlyosító körülmények forognak fenn. 
Kisebb kötelességszegések esetén, tőle bekivánt nyilatkozat 
után megintendő irásbelileg az elnök által. Ha az intés a vét- 
ség súlyosabb volta miatt nem elegendő, fegyelmi büntetés 
mondandó ki, melyek : a figyelmeztetés (Warnung), rosszalás, 
mely utóbbi, az egy havi fizetésig terjedhető pénzbüntetéssel 
köthető össze, ideiglenes felfüggesztés, mely büntetés 1856-ban 
megváltoztatott és helyébe lépett az áthelyezés hasonló rang- 
ban és vagy fizetéskevesbítéssel vagy a költözködési költség 
elvesztésével vagy mindkettővel ; és szolgálati elbocsátás, mely- 
nél enyhítő körülmények fenforgása esetén, a nyugdíj egy része 
életfogytig vagy egy időre megadatik. 

A fegyelmi eljárás szóbeli, nem nyilvános és a bíróság 
határozata szerint elővizsgálattal, vagy a nélkül. Bíróság: a 
felső törvényszék, — tagjai és a felebbezési törvényszék elnö- 
kei és igazgatói részére és a felebbezési bíróság, — tagjai és 
kerületéhez tartozó más birák részére. A fegyelmi ügyek mind- 
két bíróságnál plenáris ülésen intéztetnek, a melyen legalább 7, 
az 1856-iki márczius 26-iki törvény óta 15 tagnak, fele részben 
a polgári, fele részben a büntető tanácsból illetve a felebbezési 
törvényszéknél 5 tagnak kell jelen lenni az elnökkel együtt, és 
hivatalból vagy az ügyészség indítványa folytán jár el ; ha az 
ügyész beszüntetést indítványoz, a bíróság beszünteti az eljá- 
rást, ha indítványa ellenére teszi azt, felebbezési joga van a 
felső bírósághoz, a hol különben az eljárás ép olyan, mint az 
első bíróságnál. 

A biró akarata ellen áthelyezhető a rendes okokon kívül, 

ha a jogszolgáltatás érdekében sürgősen szükséges, és a legfőbb 
ítélőszék plenáris ülésén hozandó a határozat, melyet meg kell 
előzni az áthelyezendő bíró írásbeli nyilatkozatának, és az 
ügyészség indítványának, kit erre csak az igazságügyminiszter 
van jogosítva felhívni. 

A biró akarata ellenére nyugalomba helyezendő, ha vak- 
ság, siketség, vagy más testi baj, avagy testi vagy szellemi 
fogyatkozás miatt, hivatali kötelességeinek teljesítésére állan- 
dóan képtelen. A felhívás ügyészségi indítványra, a bírónak 
elnöke által, a főtörvényszék elnökének pedig ezen főtörvény- 
szék határozata az alelnök által történik, és ha ezen felhívás- 
nak eleget nem tesz, a főtörvényszék illetve felebbezési törvény- 
szék plenáris ülésében határozza el, vajon az eljárás megíndít- 
tassék-e. A határozat ellen nincs jogorvoslatnak helye. 

Francziaor szagban. A birói fegyelem a X. év 16. thermidori 
senatus consultum 9-ik czime, az 1810 ápril 20-iki törvény, az 
1810 július 6-iki decretum és az 1852 márczius 1-éről kelt 
<lecretum által szabályoztatik. 

Az első folyamodása törvényszék és a cour royale elnöke 
hivatalból vagy ügyészi indítvány folytán kötelesek figyelmez- 
tetni minden birót, a ki hivatása méltóságát compromittálná ; 
ha a figyelmeztetés eredménytelen, fegyelmi eljárás útján a biró 
következő büntetéseknek van alávetve : feddés (censure simple), 
feddés pénzbüntetéssel (censure avec reprimande) egy havi 
fizetésig terjedhetőleg, és az ideiglenes felfüggesztés, az ezen 
időre járó fizetés-elvonással. Fegyelem tekintetében az első 
bíróságnak saját tagjai, a békebiró és a rendőrbíró van alávetve : 
határozata az ügyész által a cour royale elé viendő. A cour 
royale tagjai, ezen bíróság alá tartoznak és ezen bíróság van 
hivatva eljárni akkor is, ha az első biróság nem akarná gyako- 
rolni a fegyelmi jogot. Ezen esetben a cour royale figyelmezteti 
az első bíróságot, hogy jövőben szabatoeabban járjon el, és úgy 
az első mind másodfokban, fegyelmi tanácsban döntetik el az 
ügy. Ha felfüggesztés mondatott ki, a főügyész közölni tartozik 
az ügyet, még ha kedvező is az ítélet, az igazságügyminiszterrel 
és a határozat nem hajtható előbb végre, míg nem hagyta 
helybe azt az igaszságügyminiszter, a ki, ha súlyos vétség forog 
fenn, a cour de cassation elé viheti az ügyet, a mely hivatva van 

a felfüggesztést kimondani, és ha 5 évig való felfüggesztést 
mond ki, a bíró nem gyakorolhatja többé hivatását. Az 1852-ikL 
tőrvény megadja a jogot egyenesen a cour de cassation elé 
vihetni az ügyet súlyos esetekben, mely kimondhatja a szolgá- 
lati elbocsátást, de mindenekelőtt azt vizsgálja, vájjon cause 
grave (súlyos eset) forog-e fenn. 

A fegyelmi eljárás szóbeli és zárt ülésen tartatik. A cour 
de cassation-ra az igazságügyminiszternek sem fegyelmi, sem 
felügyeleti joga ninss. Minden büntető vagy rendőrségi ítélet 
az igazságügyminiszternek bemutatandó, a ki megvizsgálja az 
ügyet és az eset súlyosságánál fogva feljelenti az elitélt birót, a 
ki felfüggeszthető vagy elbocsátható az eset súlyossága szerint. 
Az igazságügyminiszternek joga van, a mikor jónak látja, maga 
elé idézni a felebbezési törvényszék és első folyamodása bíró- 
ság tagjait, hogy magyarázatot kéljen azon cselekmény felől,, 
melylyel panaszoltatik. Ezen joga a X. év 16. tbermidor sze- 
rint a semmítőszéknek volt megadva, a mely az igazságügy- 
miniszter elé idéztethette a birót. Azon biró, ki engedély nélkül 
távozik, a távozási időre járó fizetésétől megfosztandó, ha 
6 hónál tovább tart elmaradása, lemondottnak tekintetik, de 
egy hónapra távozása után felhívható a főügyész által a vissza- 
térésre és ha vissza nem tér, jelentés teendő az igazságügy- 
miniszternek, a ki indítványozhatja a császárnál helyettesítését,. 
mint olyanét, ki lemondott. A biró továbbá felfüggeszthető hiva- 
talától azon esetekben, a melyekben más országok törvényei is 
kimondják a felfüggesztést. 

Az 1810 július 2-iki törvény kimondja, hogy 3 napnál ha 
tovább akar elmaradni a semmítőszék elnöke, úgyszintén a 
cour royale tagjai, engedélyt kell kérniök. 

Az 1824 június 16-iki törvény szabályozza a birák nyug- 
díjba helyezését, ha súlyos és állandó betegség képtelenné 
tenné a hivatás gyakorlását. ítél a kérdésben a semmítőszék 
plenáris ülésen, előbb azonban egy bizottság vizsgálja meg az 
ügyet, mely áll a semmítőszék elnökéből, tanácselnökökből és 
azon bíróság elnökeiből, a melyhez a nyugdíjazandó tartozik 
és határoz a felett, vajon van-e ok a nyugalomba helye- 
zésre. 

Belgium az 1869 június 28-iki törvénynyel szabályozza a 

birói fegyelmet és majdnem azonos a francziával, csakhogy itt 
a cour d'appel tagjaira nézve felebbezés engedtetik a semmítő- 
♦ székhez. 

II. FEJEZET. 

Bírósági intézmények a külföldön és hazánkban. 

A hozzánk legközelebb álló országok fegyelmi törvényeivel 
ekként megismerkedve, nem lehet nélkülöznünk annak ismere- 
tét sem, hogy mily bíróságok azok, melyeknek szigorúbb vagy 
enyhébb fegyelmi intézkedéseit láttuk, és melyek azon bírósági 
intézmények, melyek mellett a fegyelem gyakoroltatik. 

Mert valamint csak az erős test bir el ha szükség van rá 
radicalis gyógyszert, úgy csak erős birói szervezet mellett lehet 
szó a fegyelmi törvénynek üdvös hatásáról, előfeltétel nélkül 
alkalmazva beláthatlan rombolást visz végbe és megteremt 
oly kart, mely államszolga igen, de biró sohasem lészen. 

Ausztria, Bajorország, Poroszország birái mai napig el- 
mozdíthatlanok, Francziaország, melynek 400 évig elmozdít- 
hatlan birái voltak, az 1852-iki márczius 1-én kelt törvénynyel 
kimondta, hogy az első folyamodású és felső törvényszék tagjai 
70-ik, a semmítőszék tagjai 75-ik betöltött éveikkel elmozdít- 
hatók, Belgiumban, a hol szintén élethossziglan voltak ki- 
nevezve, az 1867 július 25-diki törvény az első folyamodású 
bíróságok tagjaira 70-ik, a felső bíróság tagjaira 72. és a 
semmítőszék tagjaira nézve 75-ik betöltött évvel, contradicto- 
rius eljárás mellett, kimondotta az elbocsátási jogot. Hogy mily 
nagyfontosságú elv a bírák elmozdítbatlansága, az bizonyításra 
nem szorul, mert birói függetlenségről e nélkül szólni sem lehet. 
Csakhogy úgy vagyunk a nagy elvekkel, hogy az idők folyamá- 
ban csak nevök marad meg emlékezetünkben, a lényeg elfelejtetik. 
Nem lesz hálátlan dolog tehát ma Royer-Collard-ra hivatkozni, 
a ki, midőn a birák elmozdíthatósága mellett 1816-ban erős 
áramlat keletkezett, néhány szóval oly erőteljes vonásokkal 
jellemezte az elmozdíthatlanság elvét, hogy az ellenindítvány el- 
vettetett és a közszellemben újra tért foglalt azon meggyőződés, 
hogy azon változtatni nem szabad. « Midőn a hatalom — úgy 
mond Royer-Collard — mely meg van bizva a társadalom nevé- 

ben bírót nevezni, felhív egy polgárt e kiváló állás elfoglalására, 
azt mondja neki : közege a törvénynek, légy hajthatatlan miként 
emez. Az emberek valamennyi szenvedélye megjelenik színed 
előtt, ne zavarják meg lelkedet. Ha saját tévedéseim, ha a be- 
folyás, melylyel körülvesznek, és mely elől gyakran én sem 
óvhatom meg magamat, igaztalan rendelkezéseket csikarnak ki 
tőlem, állj ellen az én kísértéseimnek, az én fenyegetéseimnek 
is. Ha helyet foglalsz a bírói székben, szíved mélyéből üzd ki a 
félelmet, a reményt — légy hajthatatlan mint a törvény. » 
A polgár ezt feleli : «Én csak ember vagyok, és a mit te kívánsz, 
az emberfeletti. Te túl erős vagy, és én gyönge, elfogok veszni 
az egyenetlen harczban. Félre fogod ismerni az ellenállás indo- 
kait, melyet ma nekem előírsz, és büntetni fogsz érte. Nem 
vagyok képes felemelkedni magam felett, ha nem védelmezel 
meg önönmagamtól és tetőled. Segíts tehát gyöngeségemen, 
szabadíts meg a félelemtől, igérd meg, hogy nem fogok lelépni 
székemről, hacsak nem sértem meg meggyőződésből azon 
kötelességeket, melyek hivatásommal járnak. A hatalom inga- 
dozik, de a tapasztalat által felvilágosítva igazi érdekei felől, 
leigázva a dolgok növekvő kényszerűsége által a bírónak azt 
mondja: «elmozdíthatlan leszel ». Ezek indokai, eredete, története 
és elmélete az elmozdíthatlanság elvének, melyet semmiféle 
társadalom el nem veszít, ha egyszer birta azt, hacsnk szolga- 
ságba nem esett. » 

Az államcsíny szerzője, kinek akadály volt a független és 
^öntudatos bíróság, több intézkedést léptetett életbe, mely a 
bírói önállóságot megszüntette, és ezek között az első helyet 
foglalja el a bírói állás megszüntetése, egy bizonyos kor betöl- 
tése esetén, a midőn, addig mig az igazságügyminiszter helyet- 
tesíti, megtarthatja állását. Az igazságügyminiszter jóakaratától 
függ tehát több vagy kevesebb ideig egy birót állásában meg- 
tartani. Ép így van ez nálunk, csakhogy azzal a különbséggel, 
hogy mig Francziaországban az alantas vagy középfokon lévő 
biró 70, a legfelsőbb fokon 75 év szükségeltetik az elmozdít- 
hatóságra, az 1885 : XI. t. ez. 20 §-a szerint, «a kik 65-ik évüket 
betöltötték szolgálatképtelenségük külön megállapítása nélkül 
is nyugdíjazhatok. » Hol marad ilyen törvény mellett, hogy csak 
egyet említsek, az 1869: IV. t. ez. 19 §-ának azon garantiája: 

«a miniszteri rendeletek törvényessége felett egyes esetekben a 
biró itél», ha a biró elmozdítható a miniszter által. 

FlourensEmiNOrganisationjudiciaire et administration de 
la Francé » koszorúzott munkájában következőképen jellemzi ez 
állapotot: « Az idő, mikor tölti be a biró a törvény által előirt 
kort, már előre tudva van. Azon osztályban, melynél működik, 
minél közelebb jön a fatális időpont, azon mérvben enyészik el 
tekintélye. Az elnök nem követtetik azon irányban, melyet a 
bíróság munkálatainál meg akar adni. Az igazságszolgáltatás 
veszít szabatosságában, a fegyelem meglazul, es a visszaélések 
növekvőben vannak. Az előremenetel láza lepi meg a birói tes- 
tületet. Mindenki előléptettetni kíván, és pedig gyorsan. A biró 
hivatáskodásának órái meg vannak számlálva, a szünidők fel- 
használtatnak a megüresedő hely elnyerésre. Innét ered azon 
kéz iránt, mely a kegyet osztja, az alázatosság, mely gyakran a 
túlságig megy. A biró mindig egy magas fok elnyerésének vára- 
kozásában él, és vitetik birói székről birói székre, a nélkül, hogy 
bárhol ideje volna megszerezni a személyes befolyást, mely az 
előtt legméltóbb jutalma volt az igazságnak szentelt életnek. t 

Néhány évvel e rendelkezés után kérvények ostromolták a 
senatust e rendelkezés eltörlése végett és a kérvények előadója 
Casablanca herczeg elismerte: ahogy a birói erkölcsök megren- 
dültek, hogy az elmozdíthatóság megingatta a bíróság tekin- 
télyét és fenyegeti a jogszolgáltatást. » A leigázott bíróság pedig 
csendesen sóhajtozva, tűrte megrendszabályozását, es csak 
akkor mert reménykedni, ha hébe-korba egy egy irat jelent meg. 
mely elítélte e gyászos munkát, mely hajthatatlan mint a bün- 
tetés, és mely a kort sújtja! ha az nem is szolgálatképtelen. 
Sauzet mondta e decretumra találóan : «On a fait une loi contre 
la vieillesse.» De hogy Francziaor szagban nem fog sokáig e tör- 
vény érvényben maradni, mutatják a bírósági szervezet tárgyá- 
ban benyújtott javaslatok, melyek egyikéből sem hiányzik visz- 
szaállítása a biró elmozdíthatlanságának. Ilyenek az 1870-iki 
Mabtel által benyújtott, továbbá a Jules Favre, Goblet, Cazot- 
féle javaslatok. De ha már a kornak ily befolyás engedtetik a 
bírói függetlenség rovására, úgy, miként ez nálunk szabályozva 
van, a legnagyobb igazságtalanság. A legfelső és az első folya- 
modása bíróság közt különbséget nem tenni, függetlenebbe 

tenni az első bírót, a ki 26-ik évétől 60-ik évéig független, mint 
a legfelsőbb bírót, a ki már rendszerint ötvenen jóval felüli 
korban jut helyére, kinek meg kell gondolnia, minél közelebb 
jön a 65-ik évhez, hogy az igazságügyminiszter kezében van, a 
ki, ha jónak látja, elmozdítja őt állásáról, ezt másnak mint 
törvényhozási baklövésnek nem lehet mondani. Még kezdetben 
nem mutatkozik az ily rendelkezés fonáksága, később annál 
inkább érezhetővé válik, mert az ítélkezés körüli tapasztalat, 
mely csak lassanként formálódik, mintegy megszakittatik, a 
mennyiben az idősebb bírák a törvény által kizáratnak abból. 
Csak a kornak felemelése segíthet némikép a bajon, de akkor 
is a legfelsőbb bíróság tagjai nagyobb korban volnának nyuga- 
lomba helyezendők, mint az alsóbb bírósági tagok. 

Azonban a független biró önmagában nem elég garantia, 
hogy a bírói tekintély megóvassék, erősbíttessék, és hogy az 
igazságszolgáltatás közegei a fegyelmi törvény által önálló- 
ságukban ennek kárára meg ne ingattassanak, — ehhez egész- 
séges bírói szervezet szükségeltetik. 

Ha mi a bírót felelőssé akarjuk tenni, meg kell adni a 
módot, hogy a felelősséget el is birja. És erre első sorban szük- 
ségeltetik, hogy képzett legyen. 

A birói hivatalba való belépés nagy kérdése a legtöbb állam 
törvényhozását foglalkoztatja és foglalkoztatta. 

A biró belső értékétől függ az igazság értéke és a törvény 
üdvös eredménye. A független bírónak bátorsága lesz kimondani 
egy ítéletet, de a tudatlan, iszonyú károkat okoz. Minden ítélet 
a felek egyikének elégtételt, másikának szomorúságot vagy 
boszúságot okoz, csak a képesség az igazat felismerni, adhatja 
meg neki az irányt, melyet követnie kell. 

Francziaországban az első császárság, a restauráló, a 
második császárság alatt, a birói noviciatus, mint auditoriatus, 
mint kisegítő birói intézmény, mint birói attaché volt szabá- 
lyozva, maga a bíróság gyakran adott kifejezést óhajának, hogy 
az szerveztessék. 1875-ben Dufaube igazságügyminiszter ideig- 
lenes pályázatot nyitott a birói hivatalba való való belépőknek, 
a kik egy bizottság által vizsgáltattak meg, mely állott a sem- 
mítőszék egy tagjának elnöklete alatt, jogtanárok, bitósági 
tagok és ügyvédekből, mely bizottság előtt két jogi kérdés* 

melyet a jelöltek sorshúzás által kaptak, irásbelileg oldatott 
meg 6 óra lefolyása alatt és mintán a kérdések helyesen oldat- 
tak meg, bocsáttattak a jelöltek szóbeli vizsgára, a hol egy órá- 
val előbb tudva meg sorshúzás utján a themát, melyről szólni 
kell, egy félórai tanulmány engedtetett és ezután egy órán át 
szóbeli vizsga tartatott a jelölttel. A bizottság ajánlta az érde- 
meseket az igazságügyminiszternek, kiknek soraiból neveztet- 
tek az «attaché»-k, azok pedig, kik nem voltak kinevezhetök, 
külön lettek az igazságügyminiszter figyelmébe ajánlva. Az 
eredmény meglepő volt, örömmel elfogadtatott e rendszer, és 
1876, 1877 és 1 878-ban folytattatott, de már 1 879-ben elejtetett. 
Pigot «La reformé judiciaire en Francét kiváló munkájában 
következőkép magyarázza meg az elejtés indokát: «A Du- 
faure»-t követő miniszterek magukhoz akarva ragadni minden 
kinevezést, mellőzték a legméltóbbakat, hogy szolgálatokat 
jutalmazzanak meg. Az ujonczozás uj módja nem tetszett nekik, 
előnyt adtak annak, mely a kedvezésnek tág kaput nyit. Pedig 
megítélni tudományosságukat, ítéletük szabatosságát, irályukat, 
azt, hogy miként ítélkeznének, mily előadók volnának, vagyis, 
hogy miként tudnának bánni a tollal és a szóval, csak ily vizs- 
gák alapján lehet megbírálni.! 

Poroszországban a birói noviciatus egyike a legszigorúbb 
baknak. Az, a ki birói pályára akar lépni, miután az egyetemi 
fokot elérte, egy vizsgának van alávetve. A vizsgáló bizottság 
áll a főtörvényszék első elnökéből, birák, tanárok vagy ügyvé- 
dekből, egy tárgy felett kell hat hét alatt írásbeli dolgozatot 
elkészítenie, mely elfogadott írásbeli dolgozat után szóbeli 
vizsgát tesz. Az elfogadott jelölt referendarius nevet kap és a 
birói hierarchiához tartozik. Választja a bíróságot, melyhez 
jönni akar és megkezdi próbaidejét, és ha kiképzése már előre- 
haladt, panaszok felvétele, egyes tanúnak kihallgatása, ügy- 
darabok összehasonlítása bízható reá, mindenkor a biró fel- 
ügyelete alatt. Másfél évi próba után vezethet vizsgálatot, mely- 
lyel a biró megbízza, tanúkihallgatásokat eszközölhet. Eét év és 
9 hó multán az ügyészséghez tétetik át. Ha ismerete kielégítő, 
a törvényszék igazgatójától bizonyítványt nyer, és az elnök 
kiküldi Vs vagy 1 évre ügyvédhez, a hol védelmezhet is az ügy- 
véd felelőssége mellett. Végül beosztatik Va évre a felsőbíróság- 

hoz, ezzel próbaideje letelt, melynek azelőtt legalább 4 évet, 
jelenleg legalább 3 évet kell kitenni, feltéve, hogy az nem 
ho88zabbíttatik meg járatlanság okából. Ekkor a referendárius 
Berlinben 6 legfelsőbb bíróból álló bizottság előtt leteszi a 
<második vizsgát. A szóbeli vizsga az általános jogból és egy 
védelemből vagy ítélethozatalból áll, melynek tárgya vagy ügy- 
irata 3 nappal előbb adatik tudtára. Az írásbeli vizsga 2 részből 
áll, egy előadásból és ítélethozatalból ; a második vizsga vala- 
mely gyakorlati kérdés feletti tudományos munkából. Ez utóbbi 
vizsgára csak akkor bocsátható, ha az elsőt jól tette le. Ha 
'•-e vizsgákat kiállotta, assessornak lesz kinevezve, bírósághoz 
beosztva, hol csak oly ügyekben van szavazati joga, a melyekben 
előadó, de a miniszter kiterjesztheti szavazati jogát. 

Olaszországban szintén vegyes bizottság vizsgálja meg szó- 
beli és írásbeli vizsga mellett a juris doctort és ügyvédi vizsgát 
letett fiatal embereket, a kik a birói pályára készülnek. E bizott- 
ság határozata alapján léphetnek be a bírósághoz mint uditori, 
6 havi próbaidő után vüepretorokká nevezhetők ki. Egy évi 
auditoriatus után practikus vizsgára jelentkezhetnek, mely meg- 
nyitja a birói hivatal elnyerésére való képességet. A practikus 
vizsga felső bírósági tagok előtt írásbeli és szóbeli vizsgából áll. 
Három évi próbaidő után, azon auditor, a ki a practikus vizsgát 
letette, aggiunto jvdictario lesz, és legalább 25 évesnek kell 
lennie. 

A mi viszonyainkról e tekintetben azt hiszem felesleges 
bővebben szólni. A külön vizsga nélkül egy egyetemi vizsga 
letétele után belépő fiatal ember idők folyamán aljegyző lesz, 
és igaz ugyan, hogy az 1883. 1. t.-cz. haladást jelent, a mennyi- 
ben meghatározza, hogy jegyző csak akkor lehet, ha birói vizs- 
gát tett, de a kétszeri ismétlés esetén visszavetett egyént szá- 
nalomból keresztülbocsátja a bizottság, és így ha közepes tehet- 
ségüek, nagy veszélynek hordják magukban forrását, mert a 
birói karnak zöme kell, hogy a biróság mellett gyakorlókból 
kerüljön ki. 

A birói függetlenségnek egyik főoszlopa ugyan az elmoz- 
díthatlanság, mely arra szolgál, hogy a bírót megvédje a felek 
gyűlölete és a hatalom elégedetlensége ellen, a mely elmozdít- 
hatná őt helyéről, hogy megbüntesse egy neki nem tetsző ítélet 

miatt, de más veszély fenyegeti a birói függetlenséget az előlép- 
tetés vagy a kinevezés képében. A birői hierarchia fokozatokat 
rejt magában, az emberi természetben fekszik a fokozatokat 
elérni akarni; a jegyző — biró, a biró — elnök, az elnök — tanács- 
elnök akar lenni, és ez veszélyes, mert mindég arra néz, a ki a 
fokozatot megadja, és ez függő helyzetbe hossza az igazságügy- 
miniszter irányában. Az igazságügy miniszter pedig, kinek erős- 
nek kell maradni fenyegetés, kérelem, befolyás, hála, barátság- 
gal szemben, egy rossz kinevezés miatt felelőssé nem tehető, 
de nem is tétetik, mert nem tudunk esetet arra a lefolyt 
30 évben, hogy igazságügyminiszter felelőssé tétetett volna 
valamely birói kinevezés vagy előléptetés miatt, — de hogy 
tanács, ellenőrzés nélkül, csak saját belátása szerint sokszor 
a véletlen behatása alatt léptethessen elő vagy nevezhessen ki 
birót, helytelen dolog. 

A birák kinevezése és előléptetése tekintetében többféle 
rendszer uralkodik. Nem akarok itt szólni Amerikáról, a hol a 
legfelsőbb ítélőszék tagjain kivül, kik elmozdíthatlanok és kik 
Ítélnek az alkotmány megsértése felett, a többi birák választat- 
nak és Svájczról, a hol a birák szintén választatnak; a válasz- 
tási rendszer a corruptiónak magvát önmagában hordja, de nem 
kevésbbé veszedelmes azon rendszer, melyet Belgium követ a 
felső bíróságokra nézve, hol a megüresedett helyre két lajstrom 
terjesztetik elő, egyet maga a felső bíróság, másikat a kerületi 
tanács, a semmitőszékre nézve pedig egyet a semmitöszék, 
másikat pedig a senatus terjesztvén elő, úgyszintén a rendszer, 
mely 1870-ben Francziaországban terveztetett, hogy a sem- 
mitöszék önmaga egészíti ki magát. A belga rendszer a politi- 
kának ad nagy befolyást a bíróságnál, a franczia a nepotismus- 
nak és monopóliumnak, ha pedig, a mint ugyancsak Franczia- 
országban terveztetett, kinevezési bizottság adatnék az igazság- 
ügyminiszter mellé, ez sem szüntetné meg a bajt, mert a 
felelősség elháríttatnék az igazságügyminiszterről, és egy helyett 
10 ember volna kitéve annak, hogy a protectio megtegye hatá- 
sát, és gyámság alá vétetnék az igazságügy legfőbb őre, kinek 
a kinevezésekre befolyást kell adni. Picot érintett munkájában 
a bi ói kinevezési rendszert úgy tervezi, hogy azon birói tes- 
tület, hol üresedés állott be, legyen megbízva lajstrom előtér - 

jesztésóre, de nehogy egyoldalúvá váljék az előterjesztés és 
kasztezerüve, a jogtudósok külön gyülekezetet tartanának egy 
lajstrom készítésére, az igazságügyminiszter pedig választana 
az előterjesztettek közül. A semmítőszékre nézve mindeíi felső 
bíróság kiküldené megbízottját, ezenkívül ügyvédek, tanárok 
külön gyülekezeten állítanák össze lajstromukat. A nagy nevű 
szerző így ajánlja tervét: « meg vagyunk győződve, hogy az 
obscurus bíró vagy ügyvéd, kinek jelleme vagy tulajdonságai 
meg nem felelnek, nem juthatna így előbbre illetve bírói szék- 
hez politikai vagy más befolyás utján, de ennek ellenében hány 
jeles ember jutna oda, a hová most, mert a központban nem 
ismerik vagy mert nincs befolyásos barátja, soha el nem érke- 
zik. Az elnökre a választást tervezi és pedig a legfelsőbb ítélő- 
szék, — a főtörvényBzék és első folyamodásu törvényszék elnö- 
keit, — a legfőbb ítélőszék elnökeit pedig, a minisztertanács 
választaná és az elnökök állandóak volnának. Nálunk a birói 
ügyviteli szabályok a hivatali állomások betöltéséről, csak is az 
első folyamodásu bíróságoknál rendelkeznek, és meghatározzák, 
hogy 3 egyén hozandó javaslatba a pályázók közül, de ezen 
lajstromhoz a miniszter kötve nincs, a felebbviteli bíróságnál 
pedig még pályázatnak sincs helye (269. §.) és így e kérdés 
csak úgy nincs megoldva, mint a birói szervezet más kérdései. 
Szólanom kellene a birói fizetésről, mely nélkül az • állás 
tekintélye*, a a hivatás méltósága* csak phrasis és mely kér- 
dés, daczára a megváltozott gazdasági, társadalmi viszonyoknak 
oly következetesen mellőztetik ; szólanom kellene a birák beosz- 
tásáról tanácsokba, hogy a polgári birák egyoldaluakká, a bün- 
tető birák folytonos büntetés kiszabása által tulszigoruakká ne 
váljanak, a nélkül, hogy igazságszolgáltatás szenvedjen általa. 
Pedig nagy fontosságú dolog ez, mely Francziaországban 
1820-ban akként volt szabályozva, hogy egy bizottság állapí- 
totta meg éven kint a birák beosztását, és a plénum határozott 
azok helyessége felett, és mely 1859-ben ugyancsak az állam- 
csíny szerzője által akként lett módosítva, hogy az elnök az 
ügyészszel együtt állapította meg a beosztást, és helybe hagyás 
végett az igazságügyminiszter elé terjesztette azt. A második 
császárságnak t. i. voltak perei, melyeknél úgy kellett össze- 
állítani a tanácsokat, hogy győzelmesen kerüljön ki belőle. 

Beryer a nagy szónok és ügyvéd 1868-ban egy sajtóper alkal- 
mából rámutatott e helytelen törvényre, és 1870-ben a máso- 
dik császárság ezen helytelen intézkedése megváltoztatott. Bírói 
ügyviteli szabályaink (1881. 3274. sz. rendelet) az elnökökre 
bizzák a szakosztályokba való beosztást, és meghatározzák, 
hogy évközben — múlhatatlan szükség esetét kivéve — változ- 
tatást tenni nem lehet, tehát az elnöknek adatik oly jog, mely, 
ha a biróság nem független, a legkárosabb következménynyel jár- 
hat. Szólanom kellene a bírák gyülekezeti jogáról, a bírák szol- 
gálati kötelességei és jogairól, mindezek összefüggnek a fegyelmi 
törvény megalkotásával. De felolvasásom kitűzött czólja a bíró- 
sági fegyelmi törvényjavaslat méltatása és igy csak megvilá- 
gításképen lehet intézményeket felhoznom, melyek feltárják 
előttünk, hogy mily háttere van egy bírósági fegyelmi törvény- 
nek, melyek felderítik, hogy mily hátrányokat rejtenek maguk- 
ban a hiányzó vagy helytelen intézkedések, ha alap, ha garantia 
nélkül kiteszszük a birót nem annyira a fokozott mint ellen- 
őrizhetlen szigornak. És ezzel áttérek magára felolvasásom tár- 
gyára. 

EL FEJEZET. 

A bírák és bírósági hivatalnokok felelősségéről, valamint az esd fesiettggt 

kérdések szabályozásáról széli törvényjavaslat 

A bíró két irányban tétethetik felelőssé : ha tulaylonké * 
peni hivatali büntettet vagy vétséget követ el, másodszor, ha 
fegyelmileg vétkezik. A jelen javaslat a hivatali bűntetteket 
nem tárgyalja, ezen intézkedések a büntető törvény feladatát 
képezik, e szerint a javaslat czíme tág. 

Az 1871 : VIII. t.-cz. el volt nevezhető felelősségi törvény- 
nek, minthogy büntető törvény hiányában, felvette a hivatali 
bűntetteket is, de azóta a felelősségi törvény e réBze kivétetett 
innét és így megmaradt a mi szabályozandó, a bírák fegyelmi 
vétsége, de minthogy a kártérítés is fel van véve e törvény- 
javaslatba, a javaslatnak a bírák és bírósági hivatalnokok fe- 
gyelmi vétségéről és kártérítési kötelezettséréről kellene szólni. 

Az általános határozatok megállapítják 1. a fegyelmi, 2., 

a vagyoni felelősséget, azt, hogy kire terjed ki a törvény ha- 
tálya. 

A vagyoni felelősség tekintetében kimondja a javaslat, 
hogy : «a biró és bírósági hivatalnok vagyonilag is felelős mind- 
azért a kárért, a melyet hivatalos eljárásában szándékosan, 
gondatlanságból vagy nyilvánvaló tévedésből okozott, ha a kár 
a törvényben meghatározott jogorvoslatok igénybe vételével 
nem volt elhárítható. » (2. §. első bekezdés.) Számtalan jogi 
könyvet, törvényt kellett felütnünk, hogy megtaláljuk, mi 
az a nyilvánvaló tévedés, mert megkülönböztetnek személyi, 
tárgybani, azonossági, talajdonsági, ténybeli és jogi, menthető 
és nem menthető tévedést, de nyilvánvaló tévedés sehol sem 
található. Téved valaki, ha valamit valónak képzel, a mi nem 
az, vagy a mint WindscheidJ (Lehrbuch I. k. 222. 1.) meghatá- 
rozza : ha a nyilatkozó nem bir öntudattal, hogy adott nyilat- 
kozatában valami akarva van, a mit nem akart. Az ily téves 
képzelet folytán előállott akarat, minthogy az ez által lett elő- 
idézve, nem tekinthető akaratnak. Különbség teendő azonban a 
menthető és menthetetlen tévedés között. Menthető tévedésnek 
mondható a ténybeli, nem menthető a jogi tévedés, azonban ez 
nem elég szabatos, az egyedüli megkülönböztetése a tévedésnek az, 
vajon vétkes gondatlanságból előidézett-e, avagy nem ? A ki hely- 
telenül magyaráz egy törvényt, a ki helytelen következtetéseket 
von le az adott körülményekből, téved, talán, hogy úgy mond- 
jam «nyilvánvalólag» téved de veszélyes ily terminológiát hasz- 
nálni egy törvényben kártérítés megállapítására, egyrészről, 
mert a biró hiába fog fordulni a tudományhoz felvilágosítás 
adása végett, hogy mi a nyilvánvaló tévedés, másrészről, mert 
az egyes bírói cselekvények helytelen, igaztalan megítélésére 
vezet. De helytelen a tévedést külön felemlíteni, kártérítés meg- 
állapítása végett, mert in ultima ratio a tévedés vagy vétkes 
gondatlanságból származik, és akkor a vétkes gondatlanság álla- 
pítja meg a kártérítési kötelezettséget vagy nem abból szár- 
mazik, és akkor nem sújtható a biró kártérítéssel. 

Más kérdés azonban az, vajon szabad-e a birót ily súlyos 
kártérítési kötelezettség alá vetni. Nincs a világon törvény, 
mely tovább menne e tekintetben a gondatlanságnál. Érdekes 
a német polgári törvénykönyv tervezetét összehasonlítani jelen 

javaslattal. A 736. §-ban a bírák kártérítési kötelezettségeiről 
rendelkezvén, csakis a dolus és gondatlanság miatt előállott 
kárt rendeli megtérítendőnek. De tovább megy e §. 3-ik bekez- 
désében és azon birót, a ki valamely ügy vezetésénél vagy 
jogügy feletti határozatnál hivatali kötelességét megsérti, csak 
akkor teszi felelőssé, ha a kötelességsértés a büntető eljárás 
útján alkalmazandó nyilvános büntetéssel van sújtva. Nagy 
harcz van azonban azok között, a kik csak dolus és azok között, 
a kik culpa lata esetében is kártérítés alá vonják a birót 
A német gyakorlat hajlott ahhoz, hogy a culpa lata is alapul 
szolgál a kártérítésnek. Az ausztr. polg. tvkv. (1341. §.), a code 
civil, a svájczi Bundesgesetz a meg nem engedett cselekmények 
általános határozatában, nem vettek fel külön rendelkezést a 
szolgálati kötelezettség megsértéséből eredő felelősségről. A birák 
kártérítési kötelezettségét szabályozza a franczia code de proce- 
dure 50. és következő czikkében, a hol kimondja, hogy eltekintve 
azon esetektől, melyekben a törvény a visszkeresetet határozot- 
tan megengedi, vagy a birót kártérítési kötelezettség mellett fele- 
lőssé teszi (code civil 2063. §.), visszkeresetnek van helye a 
biró ellen, ha részéről a peres eljárás folyama alatt vagy a 
határozathozatalnál fondorlat, csalás vagy zsarolás (recus- 
sion) forog fenn, vagy pedig megtagadása a jogszolgáltatásnak. 
A porosz alig. Landrecht : Ueber die Bechte und Pflichten der 
Diener des Staates (II. k. 10. fej. 88—91 és 127—145. §-aibau 
a kisebb gondatlanságért is felelőssé teszi a birót a harmadikkal 
szemben. A fenállott Obertribunal gyakorlata ingadozott, de a 
határozathozatalnál kártérítés megállapítására dolus és culpa 
lata követeltetett. A szász p. tvkv. (1506. §.) szerint azon biró, 
ki szándékosan vagy vétkes gondatlanságból kárt okoz a fél- 
nek, kártérítéssel tartozik. Hasonló a zürichi G-esetzbuch (1852. 
1854. §.) 

A német legújabb tervezet álláspontja e tekintetben követ- 
kező: Nem szabad a birót mindtn kárért felelőssé tenni; nehogy 
azonban kételyek merüljenek fel, szükséges kimondani, hogy a 
biró, a ki valamely ügy vezetésénél vagy jogügy feletti határo- 
zathozatalnál, melynek elintézése tisztéhez tartozik, hivatali 
kötelességét megszegi, csak akkor felelős az ez által bekövetke- 
zett kárért, ha szándékosan követte azt el. A vétkes gondatlan - 

ságra is kiterjeszteni, nem egyeztethető össze a jogrend fen tartá- 
sára nélkülözhetlen birói függetlenséggel. Az itélő biró nem 
tehető ki a veszélynek, hogy utólag a törvény téves vagy egyál- 
talában elmaradt méltatása miatt egy más biró által felelőssé 
tétessék. Ily veszély megfosztja őt, a birói hivatal gyakorlatához 
szükséges elfogulatlanságtól és annak gyakorlatára képtelenné 
teszi őt. Csak azért legyen felelős a biró, ha a jogot szándéko- 
san megsérti. A vétkes gondatlanságért azért ne legyen felelőssé 
tehető, mert a vétkes és könnyű gondatlanság közti különbség 
oly finom és annyira az e felett itélő mérlegelésétől függ, hogy 
a culpa latától is el kell tekinteni. Ilyen különben a franczia 
gyakorlat is, melyet Dalloz (Repertoire 1856, 6. köt. 899. lap) 
nagybecsű munkájában ismertet, és ki egyenesen kizárja még a 
faute grave, faute grossiére esetében is a kártérítési kötelezett- 
séget, ha csak nem mutatkozik szándékoltnak. «Mily veszélyes 
volna a birói hivatás, ha még intelligentiájának megtévedésé- 
ről is felelnie kellene », mondja Dalloz. « Kétségtelen, hogy ha 
a törvények alkalmazása mindenkor egyszerű ós könnyű volna, 
a rósz ítélkezés (mai jugé) súlyos hibának volna tekinthető : 
de senki sincs kétségben, hogy még a legkitűnőbbek is zavar- 
ban vannak sokszor megkülönböztetni a jogost a nem jogostól 
és kifejteni a felek által elhomályosított igazságot. Senki sincs 
kétségben, mily nehéz és szövevényes a törvénykezés tanul- 
mánya és egy ügyes védelem argumentumai mily nehézzé teszik 
a törvény helyes alkalmazását. Milyen volna a biró állása, a ki 
munkájának következményéül nem nyerne mást, mint a gyű- 
lölet és boszú által inspirált felek kártérítési követelését, és 
melylyel szemben ítélete és észjárásának tévedéseiért volna fe- 
lelős ! » 

Mily nagy a különbség a franczia és német felfogás és a 
magyar javaslat közt, pedig Német- és Francziaországban 
hosszú időn át képzett, jó fizetéssel ellátott, független bírák 
vannak. A magyar felelősségi törvény pedig kiterjeszti nemcsak 
a dolus, culpa lata, levis, levissimára a felelősséget, hanem 
naóg egy újnemü tévedésre, a « nyilvánvaló tévedésére is, tekin- 
tet nélkül az ítélethozatalnál vagy más szolgálati kötelezettség- 
nél elkövetett köteleeségsértésre. 

«A biró vagy bírósági hivatalnok vagyonilag felelős azért 

a kárért is, a melyet az államnak a fennálló kezelési szabályok 
meg nem tartásával okozott.* (Mondja a javaslat 2. §. 3-ii 
bekezdése.) Ily tág értelemben véve még a menthető tévedésből 
előállott kár megtérítésében is marasztalandó volna, holott & 
vétkest legroszabb esetben a könnyű gondatlanságon túl bün- 
tetni nem volna szabad. «Ha a biró vagy bírósági hivatalnok 
nyilvánvaló tévedésével, mulasztásával, késedelmével vagy 
hanyagságával a félnek jogorvoslat igénybe vételére vagy pa- 
nasztételre okot adott, az azzal összekötött kiadások és költsé- 
gekért szintén vagyoni felelősséggel tartozik. » (2. §. 5-ik bekez- 
dése). A tévedés, mulasztás, késedelem, hanyagság azonban 
csak kifolyásai vagy a szándéknak, vagy a gondatlanságnak es 
lehet vagy véletlen által előidézett vagy más okból menthető, 
hogy tehát bármily nyilvánvaló tévedés, mulasztás, késedelem 
vagy hanyagságért vagyoni felelősséggel tartozzék a biró, a leg- 
helytelenebb eljárás volna, pedig a javaslat külgn választja es 
megkülönbözteti a szándékot, gondatlanságot és nyilvánvaló 
tévedést, — a mulasztástól, késedelemtől, hanyagságtól. A* 
1871 : VIIL t.-cz. a kártérítésre nézve a szándék és vétkes gon- 
datlanságot kívánja meg és pedig úgy a cselekvés, mint a mu- 
lasztás által elkövetett cselekménynél, a mi az egyedül helyes, 
mert a javaslat álláspontja igaztalanságra vezet. A kártérítési 
kötelezettség általános határozatait méltatva, kénytelen vagyok 
foglalkozni az általános határozatok azon rendelkezésével is, 
mely a bírósági eljárás során alkalmazott szakértőt bírósági 
hivatalnoknak tekinti, és ez által oly vagyoni felelősségi eljá- 
rás alá vonja, mint a bírót. Mindenekelőtt nagy különbség 
van a biró és más egyén felelőssége között; míg a biro 
nem omnis culpa lehet felelős, addig más egyén szigo- 
rúbb felelősséggel tartozik. — De ha a javaslat álláspontjára 
helyezkedünk is, és úgy a bírót, mint a szakértőt omnis culpa 
felelőssé teszszük, a fegyelmi eljárás által is megnehezítteti 
egy rosszhiszemű vagy vétkes gondatlanságból eljárt szakértő 
ellen kártérítést követelni, kinek különben hivatali jellege nin- 
csen és kinél a javaslat szerint szintén első sorban az vizsgá- 
landó, vajon szakértői véleménye alapján hozott bírói ítélet 
ellen kimeríttetett-e a jogorvoslat és kinek a bírákkal egy 
sorompónáli megjelenése egyáltalában nem szolgál a birci 

tekintély megerősbítésére. De ha már ily messze megy a javas- 
lat, következetesen a tolmácsokat is fel kellett volna vennie, & 
kiknek jelenleg a törvényszéki elnök a fegyelmi hatósága. A né- 
met tervezet elejti a szakértőknek fegyelmi úton kártérítésben 
való marasztalását, ott azzal indokoltatik ez intézkedés, hogy a, 
culpa levis esetén se menekülhessen a kártérítéstőL A kártérí- 
tési kötelezettség összefüggvén a kárkereseti eljárással, e fejezet 
kapcsán kell róla szólani. 

« Annak a kárnak a megtérítése czéljából, a melyet a biró 
vagy bírósági hivatalnok szándékosan, gondatlanságból vagy 
nyilván való tévedésből okozott, az eljárás első sorban a vagyoni 
felelősség megállapítása végett az illetékes fegyelmi bíróságnál 
teendő folyamatba. » (103. §.) A javaslat ezen rendelkezéséből 
kitetszik, hogy félreismeri a kárkereseti eljárás megindíthatása 
megengedésének tulajdonképeni czélját. Fontos érdekek meg- 
óvása forog itt szóban, midőn a biró helyéről leszállíttatik és 
oda állíttatik félnek. Vexatorius eljárás, a fél gyűlölködő, boszú- 
álló czélzatának megakadályozására, de legfőkép a birói méltó- 
ság megóvása czéljából állíttatik fel azon garantia, hogy mielőtt 
kártérítési követelését érvényesíteni jogosítva volna, egy fórum 
nyilatkozzék, vajon megengedhető-e a kereset megindítása. 
Nem a vagyoni felelősség megállapítása, hanem a kárkereseti 
eljárás megengedhetősége az, a mely felett a fegyelmi bíróság 
határozni tartozzék. 

Mihelyt meg van engedve, hogy a biró az adott esetben 
nem biró, hanem közönséges fél, ugyanazon elbánás alá esik a 
kárkövetelésre nézve, mint más polgár. Ugyanazért a 107. § túl- 
terjeszti a fegyelmi bíróság hatáskörét, a midőn a második pont- 
ban azt is vizsgálja; « forog-e fenn valóban kár?i Holott csak 
arra szorítkozbatik, vajon forog-e fenn oly cselekmény, a 
melyért megengedhető, hogy a biró ellen kártérítés támasztható 
legyen, de az első pont •jogosított-e a folyamodó kártérítés 
követelésére • és az 5-ik pont, mely szerint vizsgálni tartozik,. 
• az a biró okozta-e hivatalos eljárásával a cselekvényt, melyért 
kártérítést kíván afél» és nem úgymint a javaslat mondja: taz. 
a biró okozta-e hivatalos eljárásával a kárt, a ki ellen a fél a 
vagyoni felelősség megállapítását kéri*, természetszerűleg meg- 
állapítandó a fegyelmi bíróság által. 

Hogy forog-e fenn kár (2. pont), volt-e az törvényszerű 
jogorvoslatokkal elhárítható (4-ik pont), már a polgári rendes 
biró által vizsgálandó és a kár összegének megállapítása is oda 
tartozik. A fegyelmi bíróságot kártérítés felett itélő bírósággá 
megtenni se nem czélszerü, se nem jogos. Elzárni valakit attól, 
hogy kárkövetelését érvényesíthesse, mert nem felebbezett, nem 
engedhető meg, mert a polgári biró ítélheti meg csak, vajon 
vétkesen nem élt-e jogorvoslattal, vagy pedig vis major, vélet- 
len stb. folytán. Ezen az állásponton áll az 1871 : VIII. t.-czikk, 
mely feltételül tűzi ugyan, hogy jogorvoslatot használjon a fél, 
de ez a 70. §. szerint csak a polgári bíróság előtt jön szóba. 
Hasonló az álláspontja a code de procédure civile-nek. A fran- 
czia kárkereseti eljárás pris-á-partie-nek van nevezve találóan 
itprendre le juge comme partié » a bírót mint félt tekinthetni. 
Francziaországban még több garantiával van körülvéve a biró, 
a mennyiben előbb egy bírói tanács külön megvizsgálja, vajon 
forog-e fenn oly cselekmény, mely a biró kártérítési kötelezett- 
ségét megállapíthatja, és csak azután, miután a tanács határo- 
zott, szólíttatik fel a biró nyilatkozatra, mely nyilatkozat meg- 
érkezte után egy másik tanács contradictorius eljárás mellett 
megállapítja ellenében a kárkövetelés megengedhe tőségét, mely 
határozat után indítható meg a polgári biró előtt a kártérítési 
eljárás. Az osztrák 1872-ik július 12-iki kártérítési eljárás nem 
ismeri ezen garantiákat, hanem fegyelmi eljárás nélkül a má- 
sodik fórumra bizza a kártérítési eljárást biró ellen, melynek 
ítélete felebbezhető a legfőbb törvényszékhez. 

A javaslat 1 09. §-a szabályozza, mikor nem kell előzetes eljá- 
rást kérni és e tekintetben egy pont kivételével azonos az 
1871 : VIII. t.-czikkel. A 3-ik pontban azonban kimondja : «ha 
az illető biró vagy bírósági hivatalnok kártérítési kötelezettsé- 
gét perrendszerü bizonyítékot képező okiratban elismerte, és 
csak a kártérítési összeg képezi a kérdés tárgyát », egyenesen a 
polgári biró elé viheti az ügyet. 

Magasabb szempontból kell a bírót tekinteni, a ki elismer- 
heti ugyan kártérítési kötelezettségét, de nem teheti ki magát 
annak, hogy hivatalos cselekményéből folyólag, kötelezettséget 
vállaljon magára. Itt csak illetékes hatóság lehet hivatva meg- 
bírálni azt, vajon forog-e fenn ok arra, hogy ő mint fél meg- 

jelenhes8en a bíróság előtt. Nem tagadom, hogy lehet burkolt 
kötelezettség-elismerés váltó vagy más jogczím alakjában, de a 
törvénynek legalább tiltani kell, hogy ezt megtehesse, mert 
végre is a *birónak» cselekménye, nem az ő saját személyének 
cselekménye, hanem az egész birói karé és az egyes ember 
mint bíró nem mondhat le azon jogokról, melyek a bíróságot 
vagy bírót egyáltalában illetik. v 

A 110. §. szerint «a bíró nyilvánvaló tévedése, késedelme, 
mulasztása vagy hanyagsága folytán a fél által igénybe vett 
jogorvoslat vagy panasz által okozott költségeknek megtérítését 
a félnek jogvesztés terhével a felebbviteli, illetve panaszbead- 
ványban kell kérni. — A felebbviteli bíróság, illetve a pa- 
nasz elintézésére hivatott hatóság ily kérelem esetében felvilá- 
gosítást kívánhat, és a kérelmet rendszerint az ügy érdemében 
hozott határozatában dönti el.i Már említettük, hogy a mulasz- 
tás és késedelem csak akkor szolgálnak kártérítés alapjául, ha 
gondatlanságból erednek, a hanyagság pedig természetesen 
mindenkor vétkes gondatlanságból ered;e tekintetben az 1871 : 
Vffl. t.-cz. nyilvánvaló vétséget kivánt meg, a mely a gondat- 
lanságnak nagyobb fokát rejti magában. De nem érthetek egyet 
a javaslat azon rendelkezésével sem, hogy az ügy érdemében 
hozott határozatban döntendő el a felebbezés folytán felmerült 
kártérítési kérdés. Nem szép látvány a bírónak az ügy érdemé- 
ben történő lepiszkolása, és nem szolgál a birói tekintély eme- 
lésére. Ily határozatok külön kiadványba volnának foglalandók. 

A 111. §. az államnak azon jogot engedi, hogy ha a biró az 
államnak a számadás terhe alatt kezelt pénzben vagy tárgyak- 
ban kárt okozott, az eljárás közigazgatási úton folyik és ily kér- 
désben az igazságügyminiszter határoz. A bírónak közigazgatási 
eljárás alá vonása mindenesetre új dolog, de veszedelmes elv, 
prsejudicálhatni igazságügyminiszteri határozattal a bíróság ha- 
tározatának. Az elmarasztalt bírónak meg van ugyan adva a jog 
nyilatkozni a határozat előtt és a 112. §. alapján polgári peres 
eljárást indítani az igazságügyminiszteri határozat ellen, de az 
a 64 éves curiai biró, a ki utolsó fórumon fog ítélni benne, 
önkéntelenül is meg fogja gondolni, vajon fog-e tetszeni ítélete 
annak, a ki disponálhat felette 65 évének betöltésével, nem is 
szólva ezúttal egyéb veszélyről. 

Hogy az állam esetleg meg ne károsodjék, másként biztosí- 
tandó, mint az ekként hozott igazságügyminiszteri határozat 
alapján megadott kielégítési végrehajtási jog által, melyet a 
javaslat is méltánytalannak tart, ha keresetet ad be a biró, és 
mely biztosítási végrehajtássá alakul át ez utóbbi esetben. 

Az is méltánytalan, a mit a 1 14. §. mond ki, hogy csak is 
hivatali sikkasztás esetében okozott kárért legyen felelős az 
állam a félnek. Hol van a hivatali hatalommal való visszaélés 
büntette eseteiben eredt kár, a hivatali titok felfedezéséből, a 
hivatali kötelesség megtagadásából eredő kár megtérítője, mely 
Ausztriában az 1872-iki törvény szerint az állam. 

Hol van szabályozva a felügyeleti jogból eredő kár eseté- 
ben vagy ha több biró lett elmarasztalva, az egyetemleges kár- 
térítési kötelezettségnél a visszkeresetnek mikénti és mily úton 
való érvényesítése? Hol, — mi történjék azon birói határozat- 
tal, mely, kimerítve lévén a jogorvoslat, — alapul szolgál a kár- 
térítésre, és mely dolus vagy culpa lata mellett hozatott; e kér- 
dések pedig felmerülnek és szabályozásuk elkerülhetlen. 

A mi a fegyelmi vétségeket illeti, úgy a 8. § a) pontjának 
meghatározása szerint fegyelmi vétséget követ el «a ki hivatali 
kötelességét épen nem teljesíti* ; ez azonban nem fegyelmi vét- 
séget, hanem a btk. 480. §-a értelmében hivatali hatalommal való 
visszaélés vétségét képezi, melyre pedig a büntető törvény 
3 hónapig terjedő fogházat szab. Hiányzik különben ezen §-ban 
az, mely megkülönbözteti a fegyelmi vétséget a közönséges vét- 
ségtől, hogy t. i. nem azon bűnös czélzatból szegi meg hivatali 
kötelezettségét, hogy magának vagy másnak illetéktelen hasz- 
not vagy másnak jogtalan kárt okozzon. Ezen szempont alá 
sorozandó a b) pont is, a mely kimondja, hogy vétséget követ 
el a biró, a ki hivatali kötelességét szándékosan vagy gondat- 
lanságból megszegi. 

A c) pont szerint pedig: «a ki magaviseletével állásának 
tekintélyét sérti, vagy botrányos magaviseletet tanúsít, általá- 
nosságban fejezi ki ugyan a magaviselet általi sértést, de nem 
határozza meg, vajon csak hivatalban vagy pedig azon kívül 
elkövetett magaviseletei visszaélésre is kiterjed-e a kötelezett- 
ség, pedig ez fontos, mert a biró könnyen hivatkozhatik arra, 
hogy hivatalán kívül nem biró, és így nem követ el fegyelmi 

"vétséget. Ugyanezért a legtöbb fegyelmi törvény részletesen szö- 
vegezi e pontot, mert nem közömbös a birói karra nézve, hogy 
mindig tisztelet tárgya legyen, bárhol jelennek meg tagjai. 

A d) pont szerint fegyelmi vétséget követ el, tha hivatali 
székhelyéről vagy rendeltetési helyéről főnöke engedelme nél- 
kül eltávozik, vagy ha székhelyét vagy rendeltetési helyét a 
szünidő vagy szabadságidő elteltével el nem foglalja*. 

E pont szerint tehát ama biró fegyelmi vétséget követ el, 
a ki vasárnap pl. Esztergomba megy, vagy ha nyáron hivatali 
teendői elvégzése után üdülés végett néhány órára kirándul, a 
nélkül, hogy bejelentette volna azt. 

A 9. §. példaszerűen felemlíti, hogy mi tekintetik fegyelmi 
-vétségnek, emlékiratnak, beadványnak szerkesztése stb. Veszélyes 
az ily specificáló intézkedések felvétele a fegyelmi törvénybe, mert 
könnyen oda fejlődik a gyakorlat, hogy csakis a példaként fel- 
hozott cselekvények fenyíttetnek ; valamennyi fegyelmileg bün- 
tetendő cselekményt pedig felvenni nem lehet, és szinte csodál- 
kozunk, hogy miként nem inkább más cselekmények vétettek 
fel példaként : pl. a hivatalos titok oly megsértése, mely nem 
közönséges bűntett, a tanácskozás titkának elárulása, a bírónak 
a hivatali székhelyen kötelezett állandó lakása, a pertárgy ma- 
cához váltásának tilalma. Mindezen részletezett kötelességek a 
szolgálati jogok és kötelességek közé veendők fel, ott van azok- 
nak helye és nem a fegyelmi törvényben. 

Fegyelmi vétségnek tekintetik, cha a biró hivatali járan- 
dóságai könnyelmű és pazar életmód miatt egy évi javadalma- 
zását meghaladó összeg erejéig egy huzamban 6 hónál tovább 
birói foglalás alatt állanak* (10. §). A törvény ez intézkedése 
nem sok eredményt fog létrehozni. A hitelező gondoskodni fog 
arról, hogy megszakítsa 6 hónap elérkezte előtt a foglalást, de 
ha a pazar életmód mellett a bírónak nem több, csak egy évi 
hivatali járandósága foglaltatik le, 6 hónapon túl is maradhat 
a fizetés-foglalás alatt, pedig ez nem igen emeli a birói tekin- 
télyt, akár könnyelműségből, akár más okból ered az. 

De a könnyelmű és pazar életmódnak meghatározása is 
felette nehéz dolog, mert más a pazar fogalom, ha oly bíróról 
van szó, a ki nagy földbirtokos és más annál, a ki csakis fize- 
tésére van utalva. 

A fegyelmi büntetések megbővültek. Az 1 87 1 : VIII. t-czikk- 
ben foglalt rosszalás ki lett hagyva és második büntetésnemül 
a pénzbírság lépett, még pedig az évi fizetés egy harmadáig ter- 
jedhetöleg. Láttak az ismertetett fegyelmi törvényekből, hogy 
legtöbbje 1 havi fizetésig terjed, a mi különösen, ha második 
büntetési nem, teljesen elegendő, annál is inkább, mert arány- 
talan, szegény emberrel szemben. 

Uj büntetési nem a szolgálati idő egy részének a nyugdíj 
vagy végkielégítési díj meghatározásánál leendő mellőzése és a 
fegyelmi büntetésként való áthelyezés, mely tulajdonképen nem 
egyéb, mint megbüntetése azon vidéknek, hová egy tekintélyét 
vesztett biró áthelyeztetik és megbüntetése azon testület- 
nek, a hová belép az, kinek a fegyelmi vétség méltóságát 
annyira aláásta, hogy meg nem maradhat többé hivatali szék- 
helyén. 

Uj a javaslat azon intézkedése, hogy a ki fegyelmi jogérvé- 
nyes megbüntetésétől számított egy év alatt újabban fegyelmi 
vétséget követ el, a már alkalmazott büntetési nemnél enyhéb- 
ben nem büntethető. Ha már most egy biró fegyelmileg és nem 
a közszolgálat érdekében helyeztetett át, és tegyük fel, egy év 
alatt egy csekély fegyelmi vétséget követ el, pl. engedelem nél- 
kül kirándul, akkor újból át kell helyezni a birót, mert igaz 
ugyan, hogy kimondja a 15. §. azt, hogy esak akkor alkalma- 
zandó az áthelyezés, ha a hivatali székhelyen fenforgó viszo- 
nyok adtak a fegyelmi vétségre okot, vagy ha a biró tekintélyét 
a fegyelmi vétség annyira aláásta, hogy tőle eredményes műkö- 
dés többé nem várható, de sehol sincs meghatározva, hogy ha 
egy év leforgása alatt újabban követne el fegyelmi vétséget es 
az előbbi büntetés az áthelyezés volt, hogy ily esetben más 
büntetési nemre, esetleg enyhébbre is legyen változtatható a 
büntetés. így volna ez a *kényszervégellátá$* büntetése esete- 
tében, mely csakis nem könnyelmű életmód mellett kimondott 
csőd esetében alkalmazható és mely a csőd megszűntével veszt- 
vén erkölcsi hatályát, a biró ha újból alkalmaztatnék és egy ét 
alatt újabban valami csekély fegyelmi vétséget követne el, ngyac- 
csak kényszervégellátást kellene eltűrnie, minthogy «a már 
alkalmazott büntetési nemnél enyhébbet nem alkalmazhat a 
a fegyelmi bíróság ». 

Hivatalvesztés feltétlenül alkalmazandó, ha a bíró hiva- 
tali székhelyéről főnöke engedelme nélkül eltávozott stb. és 
állását a hozzá intézett felszólítás kézhezvétele daczára, a kitű- 
zött időben sem foglalja el, vagy pedig tartózkodási helyét eltit- 
kolja és hírlapi idézésre sem jelenik meg. Nincs fegyelmi tör- 
vény, mely ily szigorú büntetést mondana ki az igazolatlan 
elmaradásra ; kimondják igen is, hogy az igazolatlan elmara- 
•dási időre járó fizetését elveszti, kimondják, hogyha háromszor 
elköveti a fegyelmi vétséget, hivatalvesztésre ítélhető a bíró — 
igy a bajor, — a porosz törvény szerint pedig, ha hivatalos fel- 
szólítás után 4 hétre sem foglalja el helyét, — de ugy, mint 
azt a magyar javaslat rendeli, a melyben az sincs meghatá- 
rozva, meddig terjedhet az igazolatlan elmaradás, és a főnök 
tetszésére van bízva, vajon egy napot vagy egy hetet vagy 
H hónapot akar-e neki adni — nincs fegyelmi törvény. A hír- 
lapi idézés pedig teljesen felesleges, de dehonestáló is nemcsak 
a biróra, a kit felhívnak, hogy megjelenjék, de magára a bíró- 
ságra is. Ezt ma már minden fegyelmi törvény elejti, de sőt a 
bajor törvény annyira megy, hogy minden iratot fegyelmi ügy- 
ben zárt borítékban rendel a bírónak átadandónak. 

A hivatalvesztésnél egy szóval sincs említve, hogy túl- 
nyomó enyhítő körülmények esetében mi történjék, és nincs 
különösen, hogy az özvegy és árvára nézve a nyugdíj egy része 
meghagyható legyen, a mi kétségtelenül hiány, melyet pl. a 
bajor törvény elkerül. A megintés és rosszalás, mint rend bün- 
tetés hatályos eszköz úgy a felügyelet szempontjából, mint a 
fegyelmi vétségek elkövetése ellen, de nem úgymint az a javas- 
latban történik. Hogy az elnöknek ne legyen joga szóbelileg 
figyelmeztetni vagy inteni a csekélyebb kötelességszegő bírót, 
hanem köteleztessék azt mindjárt írásba foglalni, sérti a bírói 
önérzetet ; egy barátságos figyelmeztetés elháríthatja a cseké- 
lyebb rendellenességet és nem szükséges mindjárt a teljes hiva- 
talos apparátus. De gondoskodni kell a bíróról is, nehogy ki 
legyen téve az elnök vexatorius eljárásának, és az esetben, ha a 
szóbeli intést el nem fogadná, vagy az eredménytelen volna, 
lenne az írásba foglalandó, a melynél nem csak egyfokú feleb- 
be z esi jog lenne megadva a felső bíróság elnökéhez, mint azt a 
javaslat tervezi, hanem meg kellene adni a jogot a bírónak 

maga ellen kérni fegyelmi eljárást, ha ezen határozattal nem 
yolna megelégedve. 

A fegyelmi eljárásnálja fegyelmi törvényjavaslat általános 
határozatának azon része, mely a bírák közé sorozza az ügye- 
szi kart, és a bírák mellé rendeli az alsóbb hivatalnokokat, 
felhívja a bírálatot. Az 1871 : XXXIII. t.-cz. 5. §-a kimondja, 
hogy az ügyészség a bíróságtól független és közvetlenül az 
igazságügyminiszternek van alárendelve. Következetlenség tehát, 
hogy fegyelmi eljárásuk a bíróságnak legyen alávetve. Az sz 
ügyész, a ki vagy az igazságügyminiszter felhívása folytán vagy 
a főügyész rendeletére, vagy végül saját kezdeményezésére,, 
vagy ugyanígy a főügyész, hivatva van a bírák és a bíróság ellen 
támadólag fellépni, alá legyen vetve magának a bíróságnak, 
melyet támadni kötelessége ! nem megbénítása-e ez működésé- 
nek, szabad, öntudatos eljárásának ? 

A franczia rendszer kiveszi az ügyészséget a bírák 
fegyelmi eljárása alól, de megadja a bíróságnak a jogot, hogy 
előforduló eseteknél bejelenthessék az ügyész vétkes eljárását 
főnökének vagy az Igazságügyminiszternek ; a fegyelmi eljárás 
pedig a főnökre van bizva. Az ügyészség szervezése csak e rend- 
szer elfogadását teszi kívánatossá, legfeljebb hivatalvesztés 
kimondásánál volna az országos fegyelmi bíróság hivatva el- 
járni.* 

A mi a hivatalnokok elleni fegyelmi eljárást illeti, úgy 
annak a királyi táblához leendő felvitele nem szolgál a birói 
méltóság megerősítésére. A járásbirósági írnok és a törvény- 
széki biró ne jelenjenek meg fegyelmileg ugyanazon bíróság 
előtt. Elegendő garantia volna, ha a hivatali főnök volna az 
első fokú fegyelmi hatóság és az első folyamodású törvényszék 
felebbviteli fórum. 

A mi a fegyelmi bíróság alakítását illeti, plenáris ülésen 
és titkos szavazás útján választandó fegyelmi bíróság csak 
akkor fog üdvösen működhetni, ha állandóbb. Ugyanazért a 
minden éven megújuló választás, mint azt a javaslat tervezi, a 
fegyelmi gyakorlat állandóságát, egyformaságát meg nem erő- 
sítheti, erre szükséges, hogy legalább 3 évre legyenek válasz- 
tandók. Ily értelmű indítvány tétetett a bajor képviselőházban 
és fogadtatott is el, azonban a Reichsrath által elvettetett t* 

lett úgy szabályozva, a mint a kormány javaslata hangzott, t. i. 
az elnök általi kirendelés. De gondoskodni kell egyszersmind 
arról is, hogy az így megválasztott birák ne legyenek ezen 
hivatásuk által még inkább megterhelve és ne kellessen elvonni 
tőlük azon szabad időt, mely minden szellemi munkás testi és 
szellemi erejének conserválására szükséges. A mai gyakorlat 
szerint a fegyelmi bírónak, midőn 4 vagy 5 napon át referál, 
külön ülési napon még fegyelmi ügyeket kell végezni, a fegyelmi 
birói tiszt nem kitüntetés, hanem büntetés. 

Hogy az ügyész felhívhassa panaszlott birót nyilatkozat- 
tételre az előnyomozás során (44. §.), ez az ügyész hatáskörének 
tiilterjesztése. A biró csak bírónak tartozzék felelettel, hogy 
pedig a köz vádló hirlapilag idézhesse az ismeretlen tartózko- 
dású panaszlottat, már a fentebb kifejtett oknál fogva hely- 
telen. 

A javaslat a tárgyalást szóbeli és nyilvánosnak rendeli. 
Eltekintve a többször hangoztatott tekintély megóvásától, a 
közérdek szempontjából is kívánatos, hogy a tárgyalás zárt 
legyen ; a hivatali titokra való tekintet és az, hogy a biró, ha 
nem hivatalvesztésre ítéltetett, hivatását nem képes nehézségek 
nélkül tovább gyakorolni, javalják a zárt ülést. 

De az összes czivilizált államok fegyelmi törvénye sem 
ismeri a nyilvános tárgyalást, nincs tehát ok arra, hogy mi e 
tekintetben kivételt képezzünk. 

Mód nyújtandó azonban a panaszlottnak is, hogy becsüle- 
tét megvédhesse az által, hogy bizalmi férfiakat hívhasson be 
a tárgyalásra. 

Egy főgarantia azonban az eljárásnál hiányzik, és az a 
vádhatározatnak nem más tagok általi meghozatala, mint az 
ítéletnek. Azon birák, a kik a vádhatározatot hozták, többé- 
kevésbbé a vádhatározatot megelőző események, de magának 
azon körülménynek is, hogy már vádlottnak qualificálják a 
birót — befolyása alatt állanak, ez pedig ily fontos ítéletnél, 
mely a birói függetlenségnek fékezője, elkerülendő. 

Nincsen továbbá az alaptalanul vádaskodó ; magánpana- 
szokra semminemű intézkedés, mert a költségelőlegezés a tiszta 
magánpanasznál nem elégtétel a meghurczolt bírónak, ugyan- 
azért, mint azt a kártérítési eljárásnál a code de procédure ren- 

deli, az alaptalanul vádaskodó, pénzbírságban is volna marasz- 
talandó. 

Nincsen végül a kereskedelmi ülnökök elleni eljárás sza- 
bályozva, ha pl. pénzbüntetésre Ítéltetnek, meddig terjedjen az, 
minthogy fizetésük nincsen. 

Hátra van még, hogy a javaslat új intézkedéséről, a nem 
fegyelmi vétség következtében előálló áthelyezésről szóljak. El- 
tekintve attól, hogy a közszolgálat érdekében áthelyezett bíró a 
közönség előtt mindig olyannak fog feltűnni, mint ki megbün- 
tettetett, mert különbséget nem tud tenni a fegyelmileg és a 
közszolgálat érdekében áthelyezett között, ezen eljárás a leg- 
veszélyesebb a jelen rendszer vagy rendszertelenség mellett, 
• mikor a bírónak családi összeköttetéseinél vagy a helyi viszo- 
nyokkal kapcsolatban álló egyéb körülményeknél fogva szék- 
helyén maradása az igazságszolgáltatás követelményeivel össze 
nem egyeztethető*. A javaslat szövegezése a birói függetlenség- 
nek a legnagyobb mérvű megtámadására szolgálhat. Fontoljak 
csak meg, mi minden rendelhető ez alá, politikai Üzelem, gyű- 
lölet a biró ellen más okból, vexatorius eljárás példaadásként, 
egy hatalmas úrnak kényelmetlen biró eltávolítása, egy gátnak 
lerontása, ha égy perben nem úgy akarna ítélkezni, mint akar- 
nák. Igaz, hogy az ország legfőbb bíróságára van bízva az e 
feletti határozat, az ország legfőbb bíróságára, melynek tekin- 
télye és igazságszeretete, függetlensége előtt meg kell ha- 
jolni. 

Ámde sokra képes egy helytelen bírósági rendszer ! Ha egy 
törvény hosszú ideig meg nem változik, átalakít viszonyokat, 
embereket és a bírák is, még a legfőbb helyen is emberek. Ma 
még megvan a régi gárda, holnap már 65 évét betöltötte és 
mehet. Lassankint átalakul az egész bírósági személyzet és 
megalkuszik az adott viszonyokkal. A javaslat az igazságügy- 
miniszterre bizza a kezdeményezést és egy ideális legfőbb főnök 
képét tárja elénk, a ki nem fog e joggal élni, csak akkor, mi- 
dőn valóban a bírót akarja megvédeni és tekintélyét; de hát ez 
is ember és pedig hatalmas, egyedül álló, felelősség, ellenőrzés 
nélküli. Miért nem inkább az egész karba vetni a bizodalmat, 
a helyett hogy egy emberbe ? A miniszter tehát kezdeményez, 
jól megfontolva, hogy mit akar, hiába valólag nem kér, a Curia 

itt már zárt ülésben, az áthelyezendő meghallgatása nélkül 
határoz. A bíróság a hierarchia legfőbb képviselőiből alakul, az 
első elnök, a másodelnökök, tanácselnökökből és szükség ese- 
tére a közbirákból. Az a hatalmas ember, a ki kinevezte őt, a 
ki a curiai elnököt is nyugalomba küldheti 65 évvel, a ki a 
tanácselnököt előléptetheti elnökké, a ki utasíthatja az ügyészt 
a bíró ellen vádat emelni és helybenhagyhatja az ügyész azon 
határozatát, hogy vádat nem emel vagy megváltoztathatja azt, 
a ki mind e jogokkal egy leigázott, az idők folyamán átválto- 
zott, alázatossá tett bíróság előtt láthatatlanul megjelenik a tár- 
gyalóteremben és helyettese által követel ; emberfeletti dolgot 
fognánk követelni az emberekből alakított legfelsőbb törvény- 
széktől is, ha nem engedelmeskednék. De miért ezen épen nem 
fegyelmi ügyben a zárt ülés ? Elismerem, hogy lehetnek czél- 
szertiségi okok, melyek megkövetelik, hogy az ülés ne nyilvános 
legyen, hisz ez még a sommás polgári eljárásnál is elő van 
írva, de épen ily esetekben nincs helye a zárt ülésnek. 

Meghallgatás nélkül pedig, ha meg is van adva a birónak 
nyilatkozatadás, épenséggel nem szabadna megengedni Ítéletet 
hozni. 



Ha most visszapillantunk más országok fegyelmi törvé- 
nyeire, azt találjuk, hogy vannak szigorúbb törvények, mint az 
előttünk fekvő javaslat, hogy van ország, hol az igazságügy- 
miniszternek még több jog engedtetik a fegyelmi eljárásnál, 
mint azt jelen javaslat tervezi, de ezek nem képesek és nem is 
akarják azon kart, melyet a civilisatio hozott létre és mely 
alapköve ennek, függetlenségében, öntudatában, önérzetében 
megsérteni, de igen is akarják, hogy a függetlenség, a birói 
szabadság ne válhassék szabadossággá. Garantiát állítanak fel 
arra nézve, hogy a bíró legyen képzett, független, hogy e testü- 
letbe ne léphessen be a nem jellemes, nem képzett ember, meg- 
adják neki, ha belépett, a függetlenséget és csak ezután fékezik 
meg hatalmát, hogy önönmagának ne legyen a hatalom ártal- 
mára. A fegyelmi törvény más országokban a fedélzet, mely 
biztos alapköveken nyugszik, nálunk ez maga az alapkő legyen ! 
Az a franczia biró, kit szigorú fegyelmi törvények vesznek 

körül, megtartotta a legkritikusabb időben is függetlenségét, 
pedig ott egy Viliéle, Peyronet egy Polignac akarták azt meg- 
törni, és hogy függetlenségét megtartotta, annak számos jelet 
adta már, de legemlékezetesebb a magatartása az államcsinynyal 
szemben. Deczember 2-án Paris arra ébredt fel, hogy a tör- 
vényhozó testület feloszlathatott, a nyilvános terek katonasággal 
vannak megtelve, a törvényhozó testület kapuja őrizet alatt, a 
tábornokok és a befolyásos polgárok fogságba vetve. Az igaz- 
ságügyi palotának egy termébe ez alatt a semmítőszék öt birája 
és két pótbirája lépett be élén elnökükkel. A felségsértés, me- 
lyet az alkotmány 68-ik czikke szabályoz, világos volt, köteles- 
ségüket jöttek el teljesíteni. A legfőbb ítélőszék megalakult, 
kijelölte az ügyészség tagját, a kit megkerestek e tiszt elvállalá- 
sára, ki elfogadta azt, éB deczember 3-án megjelent vádat 
emelni. E perczben egy rendőrfőnök lépett be, és felszólította a 
legfőbb törvényszéket a szétoszlásra. tOsak az erőszaknak 
engedünk », volt az elnök válasza. Egy csapat katona rohanta 
meg a palotát és űzte ki a hét bírót, a törvény hü őreit, kik 
elnökük lakására menve, hozták meg az ítéletet. Az erő a tör- 
vényt letiporta, az ítélet erőtlen maradt, de nem meddő tiltako- 
zása volt a leigázott jognak, mert tanúságot adott, hogy mily 
nagy fontosságú dolog egy jól szervezett, független, önérzetes 
bíróság, — mely, hogy Németországban is megvan, a Geffcken- 
ügy mutatja, a hol a hatalmas kanczellár sem tudta a birói meg- 
győződést, önállóságot lerontani. 

Mi is állandó bírót kívánunk, ki szembe néz a hatalommal, 
képzettet, ki a törvényt tiszteli, méltóságteljest, kit a corruptio 
el nem ér, szabadot, ki nem fog engedni káros befolyásoknak, 
olyat, a ki veszély idején, mely pedig a jövő méhében rejlik — 
védbástyaja legyen az emberek legfőbb kincsének, a szabad- 
ságnak, — e javaslat garantiák nélkül, meghunyászkodó, aláza- 
tos bíróságot teremtene, mely kiszámíthatlanul károsíthatná az 
egyéni szabadságot. (Elénk éljenzés.) 



Csemegi Károly elnök: 

Szerencsés inspiratio volt, hogy a t. felolvasó úr a birói 
fegyelmi törvényről szólva, ezt összefüggésben tárgyalta a 

hirói függetlenséggel. A birói fegyelmi törvény nem lehet más, 
mint bővebb kifejtése, mint korolláriuma a birói függetlenség- 
nek, mely annak alapját képezi s mely az a kiindulási szem- 
pont, a melyből mindaz, a mi a birói intézményre vonatkozik, 
megállapítandó és megítélendő. 

Minden államnak egyik legelső és legszentebb kötelessége 
a törvények uralmát ez alkalmazásban biztosítani. E biztosíték- 
nak alapfeltételei vannak s a legfőbb s a legnólkülözhetetlenebb, 
a független bíróság. 

A magyar törvényhozás a czivílizált Európa mintájára 
megállapította a jog uralmának e feltételét, az 1869. IV. tör- 
vényczikkben lerakva mindamaz alkotmányos garantiákat, me- 
lyek szükségesek arra, hogy a törvény majesztása minden 
esetben és mindenkivel szemben rendíthetetlen közeget találjon 
az alkotmányos bíróságban. Az 1871-ik évi fegyelmi törvények 
az 1869. IV. törvény czikknek — nem a bíróság, hanem az 
ország szabadságának magna cartajának szellemében készültek 
s azzal egy egységes, harmonicus egészet képeznek. 

A törvényjavaslat, a melyről most szó van, nem e szellem- 
nek kifolyása. Legfőbb intézkedései éppen ellentétes szellemben 
készültek : a biró rendszabályozása, a biró megfékezése, a bíró 
magasztos önérzetének eltörpítése és megsemmisítése által irá- 
ny oztatnak. A felelősség, melyet az illetők ezzel magukra vál- 
lalnak, nagyobb, mintsem azt ők gondolják. S az értekező elő- 
adásában előforduló adatok eléggé felvilágosíthatnák őket, hogy 
a pillanatnyira elvakított hatalommal a biró rendszabályo- 
zására irányzott áldástalan cselekményei rövid idő múlva 
iszonyúan megboszulják magukat azokon, a kik azokat létre- 
hozták. 

De kimutatja a történet ama végtelen károkat is, melye- 
ket egy lenyűgözött bíróság a társadalomnak okozott. Tisztában 
van azzal már az egész czivílizált világ, hogy a biró független- 
sége nem a bírónak adott kedvezmény és tulajdonság, hanem a 
társadalomnak oltalma a gyakran egyoldalú, gyakran elraga- 
dott, a pillanat befolyása alatt álló felső vagy alsó hatalom 
ellen. Helyesen mondja a franczia cour de cassationnak nagy 
erényü elnöke, Harion deFansey : «celui qui dispose des juges, 
est facilement soup^onné de disposer des jugementst. (A kinek 

hatalmában van a bíró, annak hatalmában van a bíró íté- 
lete is.) 

Midőn a magyar országgyűlés e törvényjavaslatot tárgyalni 
és elfogadása vagy visszautasítása fölött határozni fog, emlé- 
kezzék meg, hogy kinek akarja hatalmába adni a bírót s ezsel 
hatalmába adni annak ítéletét is. (Elénk éljenzés.) 

